open-index/open-wikipedia-markdown huggingface dataset:
Նռան փառատոն

**Նռան փառատոն** () այսպես է կոչվում Իրանում «ադամանդի հարյուր հատիկ» տոնը, որն անցկացվում է նոյեմբերի կեսերին։

Հաշվի առնելով, որ այս իրադարձությունը տոնական բնույթ է կրում, այն Մուհարամ ամսվա հետ համընկնելու պատճառով 2013 և 2014 թվականներին չի անցկացվել։

Այս միջոցառմանը այգեպանները, արտադրողները, մասնավոր ընկերությունները և տարբեր մասնագիտությունների բազմաթիվ ներկայացուցիչներ տաղավարներ են տեղադրում՝ զարդարելով դրանք հատուկ ձևով, որոնք խորհրդանշում են նուռը։

Որպես տոնի մի մաս՝ մարդիկ գնումներ են կատարում, հաճախում են կազմակերպված թատերական ներկայացումների և հնարավորություն ունեն տեսնելու ձեռքի արհեստագործության առարկաներ։ Փառատոնի այցելուների համար այս միջոցառումը հաճախ ենթադրում է այգեգործների արտադրանքը իջեցված գներով գնելու հնարավորություն։

Այս փառատոնը անցկացվում է ամեն տարի։ Նուռը իրանցիների համար շատ կարևոր խորհրդանիշ է, քանի որ, ըստ իրենց հին հավատալիքների՝ այն խորհրդանշում է մաքրությունը և ըստ կրոնական համոզմունքների՝ այն դրախտային պտուղ է։

2016 թվականին փառատոնն անցկացվել է Թեհրանում։ Նրան մասնակցելու են եկել Մարկյազ,Ղոմի, Յազդ, Ֆարս նահանգներից գյուղացիներ և այգեպաններ՝ իրենց արտադրանքը գնորդներին տրամադրելով առանց միջնորդների և իջեցված գներով։ Ընդհանրապես, փառատոնի նշանակությունը պայմանավորված է նրանով, որ Իրանն աշխարհում առաջին տեղն է զբաղեցնում նռան արտադրության ոլորտում։ Ընդհանուր առմամբ երկրում գրանցված է 740 տեսակի նուռ, որից ավելի քան 500 տեսակը բաժին է ընկնում Շահրեստան Սավային՝ Մարկազի նահանգին։ Արտադրության տեսակետից առաջին տեղը զբաղեցնում է Ֆարսը՝ տարեկան 260 հազար տոննա նռան բերքով։

## Նռան տոնակատարության առանձնահատկությունները
Ժամանակակից տոնի արմատներն ու ակունքներն անցնում են ավանդական Նռան տոնին։ Տոնի անցկացման վայրը Թեհրանից ոչ հեռու գտնվող  Սավե մեծ քաղաքն է, որն ընտրված է, քանի որ հենց այնտեղ են աճում երկրի լավագույն նռները։ Տեղի բնակիչները նշում են «Նռան տոնը»՝ բերքի համար շնորհակալության արարողությունը։ Գյուղական բնակչությունը, որը նուռ է աճեցնում, իր բերքի խորհրդանշական հեռացումն է անում։ Տոնը սկսվում է ուրբաթ լուսաբացից։ Այն մարդը, ով կոչվում է պակարկարպի, որը այդ տարի պահպանում էր նռան այգիները, բղավում է «Յալա» (Օ՞, Աստված)։ Գյուղի ողջ բնակչությունն այնուհետև գնում է այգիներ, որ օգնեն նուռը հավաքել, և այս զվարճալի տոնն ավարտվում է մայրամուտին։ Տոնը, ինչպես և փառատոնը, զգալի թվով զբոսաշրջիկներ է գրավում։

## Ծանոթագրություններ

## Արտաքին  հղումներ
* پوشش خبری جشنواره مردمی انار و گردشگری فارس در شبکه استانی فارس 
* جشنواره صد دانه یاقوت، بهترین جا برای خرید انار شب یلدا

Կատեգորիա:Տոներ
Կարմեն Դիլոն

**Կարմեն Դիլոն** (, ), բրիտանացի ֆիլմերի գեղարվեստական ղեկավար և բեմադրող նկարիչ։ 1949 թվականին «Օսկարի» մրցանակակիր՝ «Լավագույն բեմադրող նկարիչ (սև ու սպիտակ ֆիլմեր») անվանակարգում «Համլետ» (1948) ֆիլմի համար, ինչպես նաև «Լավագույն բեմադրող նկարիչ (գունավոր ֆիլմեր») անվանակարգում առաջադրված «Հենրի V» ֆիլմի համար (1944)։

## Կյանք և գործունեություն
Դիլոնը ծնվել է Հենդոնում՝ իռլանդացի Ջոզեֆ Թոմաս Դիլոնի և նրա կնոջ՝ Թերեզայի ընտանիքում։ Նա վեց երեխաներից մեկն էր, որի կաթոլիկ ծնողները վճարել էին լավ կրթության համար։ Կարմենը հաճախել է Չելմսֆորդի Նյու Հոլլ դպրոց։ Ավագ եղբայրը մահացել է Առաջին համաշխարհային պատերազմի ժամանակ, մի քույր դարձել է միանձնուհի, իսկ մյուս եղբայրը արտագաղթել է։ Կարմենը և նրա քույրերը՝ Թերեզան և Ագնես Դիլոնը (ավելի հայտնի է որպես Ունա), մնացել են կատարելու իրենց ծնողների հավակնությունները։

Դիլոնը սկզբում աշխատել է որպես ճարտարապետ, բայց 1934 թվականին նրան հրավիրել են միանալ կինոընկերությանը, որը հիմնված էր դերասանական արվեստի և նկարչության հանդեպ նրա կրքի վրա։ Նա դարձել է գեղարվեստական ղեկավար և բեմադրող նկարիչ, ստացել է «Օսկար»՝ Լոուրենս Օլիվիեի 1948 թվականի «Համլետ» ֆիլմի համար։ Հայտնի է, որ քսանհինգ տարի նա բրիտանական կինոյի արտադրությն մեջ միակ կին գեղարվեստական ղեկավարն է եղել։

Երեք Դիլոն քույրերից ոչ մեկը չի ամուսնացել, և նրանք 42 տարի միասին անցկացրել են Քենսինգթոնի մեծ բնակարանում։ Տեսս Դիլոնը ղեկավարել է Եղիսաբեթ թագուհու քոլեջի ֆիզիկայի ֆակուլտետը։ Կարմենը ապրել է քրոջ հետ և մահացել է 2000 թվականի ապրիլի 12-ին, կյանքի 92-րդ տարում՝ լինելով մեծ ընտանիքից վերջինը։

## Ընտրյալ ֆիլմագրություն
* 1943՝ «Թույլ սեռ» / The Gentle Sex
* 1944՝ «Հենրի V» / Henry V
* 1948՝ «Համլետ» / Hamlet
* 1951՝ «Բրաունինգի տարբերակը» / The Browning Version
* 1955՝ «Լավագույնի համար» / One Good Turn
* 1955՝ «Ռիչարդ III» / Richard III
* 1957՝ «Արքայազնը և պարուհին» / The Prince and the Showgirl
* 1959՝ «Շափյուղա» / Sapphire
* 1969՝ «Մեղավոր Դեյվ» /Sinful Davey
* 1971՝ «Հաշտարար» / The Go-Between
* 1972՝ «Լեդի Կարոլինա Լեմ» / Lady Caroline Lamb
* 1976՝ «Օմեն» / The Omen
* 1977՝ «Ջուլիա» / Julia

## Ծանոթագրություններ

## Արտաքին հղումներ

Կատեգորիա:Բրիտանացի կինոգործիչներ
Կատեգորիա:Բրիտանացի նկարիչներ
Կատեգորիա:Օսկարակիրներ
Տատյանա Մալինինա

**Տատյանա Մալինինա** (, ), Ուզբեկստանի գեղասահորդուհի, հանդես է եկել մենասահքում։ Չորս մայրցամաքների առաջնության առաջին հաղթողը (1999), Գրան-Պրիի եզրափակիչ մրցաշարի հաղթող (1999), Ուզբեկստանի տասակի չեմպիոն (1993-2002)։ Ուզբեկստանի Հանրապետության վաստակավոր մարզիկ (2000)։

## Կենսագրություն
Տատյանան գեղասահքով սկսել է զբաղվել Նովոսիբիրսկում`հոր`Վալերիի ղեկավարությամբ։ 1988 թվականին տեղափոխվել է Պերվոուրալսկ (Սվերդլովսկի մարզ)` մարզվելու Իգոր Քսենոֆոնտովի ղեկավարությամբ։ Հանդես է եկել միութենական մրցաշարերում, իսկ ԽՍՀՄ-ի փլուզումից հետո` ռուսական։ 1993 թվականից ի վեր ներկայացրել է Ուզբեկստանը։ 1994 թվականին սրունքաթաթային ծանր վնասվածք ստանալուց հետո այլևս չկարողացավ ամբողջությամբ վերականգնվել։

Քանի որ Ուզբեկստանում ոչ մի տարրական պայմաններ չկային մարզվելու համար (սառույց չկար), մինչև 1998 թվականի սկիզբը Տատյանա Մալինինան մարզվել է Պերվոուրալսկում։ 1998 թվականին Իգոր Քսենոֆոնտովի գլխավորությամբ մի խումբ ուզբեկ գեղասահորդներ տեղափոխվեցին Դեյլ Սիթի քաղաք (Վիրջինիա, ԱՄՆ)։ Տատյանայի համար ամենահաջողակ սեզոնը եղել է 1998-1999 թվականներին։ Սկզբում նա նվաճեց NHK Trophy Grand Prix մրցաշարը (1998, Սապորո), իսկ հետո նաև շարքի եզրափակիչը (1999, Սանկտ-Պետերբուրգ), որտեղ էլ պատվանդանի երկրորդ և երրորդ հարթակին էին Աշխարհի ապագա երկու չեմպիոնուհիներ Մարիա Բուտիրսկայան (1999) և Իրինա Սլուցկայան (2002, 2005): Նույն մրցաշրջանում էլ նա դարձավ Չորս մայրցամաքների մրցաշարի հաղթող (1999, Գալիֆաքս) և նվաճեց IV Ասիական ձմեռային օլիմպիական ոսկե մեդալը (1999, Գանգվոն)։

Մարզիչ Իգոր Քսենոֆոնտովի մահից հետո Տատյանա Մալինան մրցումներին սկսեց նախապատրաստվել իր ամուսնու`Ռոման Սկորնյակովի ղեկավարությամբ։ Նա մասնակցել է Սոլթ Լեյք Սիթիում կայացած օլիմպիական խաղերին (2002 թ.), սակայն գրիպպի պատճառով կարճ ծրագրից հետո ստիպված էր դուրս գալ։ Աշխարհի գավաթից հետո, որտեղ նա 15-րդն էր, ավարտեց սիրողական կարիերան։

### Անձնական կյանք
2000 թվականից ամուսնացած է Ռոման Սքորյակովի հետ (նաև`ուզբեկ գեղասահորդ)։ Զույգն ունի որդի` Իլյան (ծնվ.` 2004 թ.) և դուստր` Ելիզավետան (ծնվ.` 2015 թ.): Սպորտային կարիերան ավարտելուց հետո Տատյանան ամուսնու հետ միասին աշխատում են Դեյլ Սիթիում (Վիրջինիա, ԱՄՆ) որպես գեղասահքի մարզիչներ։

## Սպորտային ձեռքբերումներ

WD — դուրս է եկել մրցումներից

## Ծանոթագրություններ

Կատեգորիա:Ուզբեկ գեղասահորդուհիներ
Էվոլյուցիա (ֆիլմ)

**«Էվոլյուցիա»** (), 2001 թվականի ամերիկյան ֆանտաստիկ կատակերգություն, ռեժիսոր` Իվան Ռեյթման։

## Սյուժե
Քոլեջի պրոֆեսոր, կենսաբան Այրա Քեյնը (Դևվիդ Դուխովնին) և նրա երկրաբան գործընկեր Հարի Բլոկը (Օրլանդո Ջոնս) սկսել են ուսումնասիրել երկնաքարը, որը ընկել էր Արիզոնայի անապատում Գլեն Քանյոն քաղաքի մերձակայքում։ Միևնույն ժամանակ, նմուշներում նրանք գտել են կենդանի միաբջիջ օրգանիզմներ, որոնք արագորեն բազմապատկվում և փոփոխվում են բազմաբջջայինի, այնուհետև կենդանիների։ Երբ իշխանությունները տեղեկացան այդ մասին, նրանք անհաջող փորձեցին ուսումնասիրել, այնուհետև ոչնչացնել այն վայրը, որտեղ ընկել էր երկնաքարը։ Գլխավոր հերոսները հրշեջ բեռնատարը լցնում են Head & Shoulders շամպունով այնպիսի քանակությամբ, որքան նրանց հաջողվել էր ձեռք բերել, քանի որ պարզվել էր, որ իր բաղադրիչ սելենտի սուլֆիդի շնորհիվ կարող է կանգնեցնել այլմոլորակայիններին և ուղևորվում են պայքարի անծանոթ մարդկանց դեմ՝ փորձելով առաջ անցնել զինվորականներից։ Զինված ուժերը սկսում են գործել ավելի վաղ, և այլմոլորակային օրգանիզմը սկսում է արագացված աճ` նապալմի օգտագործման արդյունքում ազատված ջերմության պատճառով։ Որոշ ժամանակ անց ձևավորված  հսկայական հրեշի մոտ միտող է սկսվում և Այրա Քեյնը, իր ընկերների հետ միասին, որոշում են անհապաղ շամպուն օգտագործել, մինչև այլմոլորակային արարածը չի հասցրել բազմանալ։ Արդյունքում, միայն գիտնականները և նրանց միացած կամավորները կարողացան ճնշել այլմոլորակային կյանքը։

## Դերերում

## Մրցանակներ և անվանակարգեր
* 2001 թվական - «Golden Schmoes Awards» մրցանակի առաջադրում` «Տարվա լավագույն գեղարվեստական կինոնկար» անվանակարգում։
* 2001 թվական - «GoldSpirit Awards» մրցանակի առաջադրում` «Լավագույն կատակերգական սաունդթրեք» անվանակարգում։

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2000-ականների ֆիլմեր
Կատեգորիա:2001 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր հրեշների մասին
Կատեգորիա:Ֆիլմեր, որոնց գործողությունները տեղի են ունենում Արիզոնայում
Թրևոր Դենիել

**Թրևոր Դենիել Նիլ** (. ) ամերիկացի երգիչ և երգերի հեղինակ։

Նրա դեբյուտային՝ «Homesick» մինի ալբոմը թողարկվել է 2018 թվականի հոկտեմբերին և ներառել է «Falling» երգը, որն ընդգրկվել է աշխարհի ավելի քան 20 երկրներում 2019 թվականին վիրուսային դառնալուց հետո։ Երգչի դեբյուտային՝ «Nicotine» ստուդիական ալբոմը թողարկվել է 2020 թվականի մարտի 26-ին։

## Սկավառակագրություն
### Ալբոմներ
### Ստուդիական ալբոմներ

### Մինի ալբոմներ

### Սինգլներ
#### Որպես առաջնային արտիստ

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի փոփ երգիչներ
&Burn

«**&Burn**», ամերիկացի երգչուհի Բիլլի Այլիշի «Watch» երգի այլընտրանքային տարբերակ՝ ամերիկացի ռեփեր Վինս Սթեյփլսի հետ համատեղ։ Այն թողարկվել է որպես սինգլ 2017 թվականի դեկտեմբերի 15-ին Darkroom և Interscope Records լեյբլների միջոցով և հետագայում ընդգրկվել է «Don't Smile at Me» մինի ալբոմի դեկտեմբերյան վերաթողարկման կազմում։

## Նախապատմություն
The Fader-ի հետ նամակագրության ընթացքում Այլիշը գրել է․ «Վինս Սթեյփլսն իմ ՀԱՄԱՐ 1 ընտրությունն էր, այնպես որ, երբ նա լսեց և համաձայնվեց, դա անհավական էր, և իր ստեղծած քառյակը այնքան լավն է։ Նա աստված է, և ես շատ ուրախ եմ, որ այն վերջապես լույս կտեսնի»։

## Ստեղծագործություն
Համաձայն HighClouds երաժշտական բլոգի հեղինակ Շահին Ռաֆիկյանին՝ «Երգի սկիզբը բաղկացած է սուպերմինիմալիստիկ գործիքավորմամբ մեկուսացված վոկալից, որն աճում է դեպի ալտերնատիվ թրեպ թրեք»։

## Առևտրային ցուցանիշներ
«&Burn» երգը ոսկե է հավաստագրվել ԱՄՆ-ում և Կանադայում։ Բացի այդ՝ այն պլատինե է հավաստագրվել Ավստրալիայում։

## Քննադատների արձագանք
Insider-ը տեղադրել է երգն իր «Բիլլի Այլիշի յուրաքանչյուր երգ՝ ըստ վարկանիշի» () ցանկի 7-րդ հորիզոնականին՝ ասելով, որ «Watch» երգն ավելի խոցելի և նոստալգիկ է, մինչդեռ «&Burn»-ն ավելի հզոր և վճռական է հնչում։

## Իրավունքներ և անձնակազմ
* Բիլլի Այլիշ՝ վոկալ
* Վինս Սթեյփլս՝ վոկալ, երգի հեղինակ
* Ֆինիս Օ'Քոնել՝ պրոդյուսեր, երգի հեղինակ
* Ջոն Գրինհեմ՝ մասթերինգի ինժեներ, ստուդիայի անձնակազմ
* Ռոբ Քինելսկի՝ միքսինգ, ստուդիայի անձնակազմ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Սինգլներ այբբենական կարգով
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Կատեգորիա:Բիլլի Այլիշի երգեր
Կատեգորիա:2017 երգեր
Կատեգորիա:2017 սինգլներ
Past Life

«**Past Life**» (), ամերիկացի երգիչ Թրևոր Դենիելի երգ։ Այն գրվել է Դենիելի, Ֆինիս Օ'Քոնելի, Քերոլայն Փենելի, Ջեյ Սթոլարի և Շոն Մայերի և արտադրվել՝ Օ'Քոնելի և Մայերի կողմից։ Երգը թողարկվել է 2020 թվականի մարտի 6-ին Alamo Records և Interscope Records լեյբլների կողմից՝ որպես երգչի «Nicotine» (2020) ալբոմի սինգլ։ Ամերիկացի երգչուհի Սելենա Գոմեսի հետ համատեղ պաշտոնական ռեմիքսը թողարկվել է 2020 թվականի հունիսի 26-ին։ Երգը որոշ երաժշտական քննադատների կողմից ամառային հիթ է համարվել։

## Երաժշտական տեսահոլովակ
«Past Life» երգի տեսահոլովակը նկարահանվել է Վանիա Հեյմանի և Գալ Մաջիայի կողմից և պաշտոնապես թողարկվել է 2020 թվականի հուլիսի 14-ին։

## Չարթեր

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Սելենա Գոմեսի երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Ջովաննի Բուոնավենտուրա Վիվիանի

**Ջովաննի Բուոնավենտուրա Վիվիանի**  (, ), 17-րդ դարի իտալացի հայտնի ջութակահար և կոմպոզիտոր։

## Կենսագրություն
Ջովաննի Բուոնավենտուրա Վիվիանին ծնվել է 1638 թվականի հուլիսի 15-ին՝ Իտալիայի Տոսկանա նահանգի Ֆլորենցիա քաղաքում։ 1656-1660 թվականներին եղել է Ինսբրուք քաղաքի մատուռի ջութակահար, ինչպես նաև Եվրոպայի  ամենաուժող միապետերից մեկ՝ Հաբսբուրգների դինաստիայի պալատական երաժիշտը։

Ապրել և որպես ջութակի մենակատար և կոմպոզիտոր գործունեություն է ծավալել Վենետիկում, Հռոմում, Նեապոլում, Միլանում և Ֆլորենցիայում։

Երաժշտության ոլորտում ունեցել է հաջողություններ։ Որպես կոմպոզիտոր Վիվիանին հայտնի է հիմնականում իր օպերաներով և մենակատարումներով, նրա ոճը նմանեցնում են բարոկկո ժամանակաշրջանի իտալացի կոմպոզիտոր Անտոնիո Չեստիի ոճին։ Կա վարկած, որ Վիվիանին Ինսբրուք քաղաք գտնվելու տարիներին ուսանել է Անտոնիո Չեստիի մոտ։

1687 թվականի հունվարից մինչև 1692 թվականի դեկտեմբեր աշխատել է Պիստոյա քաղաքի տաճարում։ Մահացել է 1693 թվականին, 55 տարեկան հասակում։

## Երաժշտական ստեղծագործություններ

### Օպերա
* *Astiage* (1682)
* *Scipione affricano* (1678)
* *Zenobia* (1678)
* *Le fatiche d’Ercole per Dejanire* (1679)
* *Mitilene, regina delle Amazzoni* (1681)
* *L’Elidoro, overo fingere per regnare* (1686)
* *La vaghezza del fato*

### Օրատորիա
* *La strage degli innocenti* (1682)
* *L’Eseguire del Redentore* (1682)
* *Le nozze di Tobia* (1692)
* *L’Abramo in Egitto*
* *Faraone*

### Գործիքային
* *Capricci armonici da chiesa e da camera à violino solo et sonate per tromba sola, Opera quarta* (1678).

## Ծանոթագրություններ

## Արտաքին հղումներ
* Sheet music Triosonatas op.1 + Capricci armonici op.4
* http://www.hoasm.org/VF/Viviani.html

Կատեգորիա:Իտալացի կոմպոզիտորներ
Կատեգորիա:Իտալացի ջութակահարներ
Կատեգորիա:Օպերային կոմպոզիտորներ
Ռուստամ Ռախմատուլին

**Ռուստամ Ռախմատուլին** (, ), ռուս գրող, էսսեիստ, լրագրող, մոսկվահագետ և մշակութաբան։ «Արխնադզոր» հասարակական շարժման և «Մոսկովյան բնակչություն» լրագրի հիմնադիրներից մեկն է։

## Կենսագրություն
Ավարտել է Մոսկվայի պետական համալսարանի ժուռնալիստիկայի ֆակուլտետը։ Որպես խմբագիր աշխատել է «Նոր երիտասարդություն» ամսագրի էսսեների բաժնում` դրա հիմնադրման պահից` 1993 թվականից մինչև 2000 թվականը։ 1996 թվականին հիմնել է «Էսսե-ակումբ», որը համակարգել է մինչև դրա փակումը 2000 թվականին։ 1997-1998 թվականներին եղել է «Նեզավիսիմակա գազետա» թերթի ճարտարապետության բաժնի տեսաբան։

1998 թվականից սկսած դասախոսություն էր անցկացնում մոսկայագիտության և գավառագիտության (շրջանային պատմություններ) Ժուռնալիստիկայի և գրական ստեղծագործության ինստիտուտում։

2004-2011 թվականներին վարել է «Զգույշ, Մոսկվա» սյունակը «Իզվեստիյա» թերթում։ Համարվում է «Մոսկովյան բնակչություն» ամսագրի հիմնադիրը, 2006-2008 թվականներին եղել է ամսագրի գլխավոր խմբագրի տեղակալ։

2008 թվականին դարձել է Ազգային երրորդ գրական մրցանակաբաշխության «Մեծ գիրք» մրցանակի դափնեկիր «Երկու Մոսկվաներ, կամ Մայրաքաղաքի մետոֆիզիկան» գրքի համար, որը նաև ստացել է ընթերցողների համակրանք մրցանակ` ընթերցների քվեարկության արդյունքում։

2009 թվականին դարձել է «Արխնադզոր» հասարակական քաղաքապաշտպանության շարժման հիմնադիրներից մեկը, մտել է դրա համակարգող խորհրդի կազմի մեջ։

Является участником литературно-исследовательской группы «Путевой журнал». Программный директор культурно-просветительского проекта «Школа наследия», стартовавшей 25 февраля 2015 года[3].
2011-ից 2019 թվականներին եղել է «Հիացմունք Մոսկվայով» գավառագիտական լրահաղորդման շարքի հեղինակ և վարող «Ռոսիա 24» հեռուստաալիքով։

2012 թվականի սեպտեմբերից մոսկվայագիտություն է դասավանդում Մոսկվայի ճարտարապետության ինստիտուտում։

Համարվում է գրական-հետազոտական «Ճանապարհային ամսագիր» խմբի մասնակիցներից մեկը։ Մշակութա-լուսավորչական «Ժառանգության դպրոց» նախագծի ծրագրային տնօրենն է, որը մեկնարկել է 2015 թվականի փետրվարի 25-ին։

## Պարգևներ և մրցանակներ
* 2002 թվական` «Նոր աշխարհ» ամսագրի մրցանակ։
* 2005 թվական` Ռուսաստանի ճարտարապետության միության մրցանակ` Մոսկվայի ճարտարապետական հուշարձանների պաշտպանության խնդրին նվիրված հոդվածների շարքի համար, «Ճարտարապետություն 2005» փառատոն։ 
* 2008 թվական` Ազգային երրորդ գրական մրցանակաբաշխության երրորդ` «Մեծ գիրք» մրցանակ և ընթերցողների համակրանքի մրցանակ` «Երկու Մոսկվաներ, կամ Մայրաքաղաքի մետոֆիզիկան» գրքի համար։   
* 2010 թվական` ՌԴ կառավարության մշակութային ոլորտի մրցանակ` «Հիացմունք Մոսկվայով. սիրային առասպելի տեղագրությունը, սոցիոլոգիան և մետաֆիզիկան» գրքի համար։
* 2010 թվական` Դմիտրի Լիխաչովի անվան մրցանակ` Ռուսաստանի մշակութային ժառանգության պահպանման գործում ունեցած բացառիկ ներդրման համար։

## Մատենագիտություն
* 
* 
* 

## Ծանոթագրություններ

## Արտաքին հղումներ
* «Облюбование Москвы» — цикл авторских программ Рустама Рахматуллина
Արնեյա

**Արնեյա** (), փոքր քաղաք Հունաստանում։ Տեղակայված է ծովի մակարդակից 600 մետր բարձրության վրա, Քաղկեդոնյան թերակղզու վրա, Խոլոմոնդաս լեռնաշղթայի հյուսիսային լանջերին, Լյարինգովա լեռնագագաթին (, 821 մ), Պոլիհիրոսից 18 կիլոմետր հյուսիս-արևելք, Սալոնիկից 58 կիլոմետր հարավ-արևելք և Աթենքից 278 կիլոմետր հյուսիս։ Արիստոտելիս համայնքի պատմական կենտրոնըՔաղկեդոնի ծայրամասային միավորումում` Կենտրոնական Մակեդոնիա պերիֆերիայում։ Իերական, Սրբալեռնային և Արդեմերիական մետրոպոլիտանի կենտրոնը։ Կարևոր առևտրային և գյուղատնտեսական կենտրոն է։ Բնակչության թիվը 2300 է՝ ըստ 2011 թվականի մարդահամարի։ Տարածքը 69,409 քառակուսի կիլոմետր է։

Քաղաքով անցնում է Սալոնիկ-Իերիսոս 16 ազգային ճանապարհը։

## Պատմություն
250px|left|Արեյնայում Այոս-Ստեփանոս (Ստեփանոս Նախավկա թեմական տաճար) եկեղեցին
250px|left|
Հին քաղաք Արնին ()), ըստ պատմական տվյալների և հնագիտական պեղումների, գտնվել է Պրոֆիտիս-Իլիաս (Իլիյա մարգարե, ) բլրից հյուսիս, որը գտնվում էր ժամանակակից քաղաքից 2 կմ հյուսիս-արևմուտք։ Հնագիտական տվյալները վկայում են, որ բնակավայրը գոյություն է ունեցել մ. թ. ա. 15-րդ դարից մինչև մ. թ. ա. 14-րդ դարերը։ Մեկ այլ վարկածով բլրի վրա եղել է մեկ այլ հին քաղաք՝ Ավգեյան ():

Ժամանակակից փոքր քաղաքը հիմնադրվել է XV դարի վերջից մինչև XVI դարի սկիզբը որպես Կոնստամոնիտի վանական համալիր։ XVIII դարի տնտեսական վերելքը կապված էր Սիդիրոկաֆսիայի հանքավայրում արծաթագործության վերսկսման հետ։ Մտել է «Հանքաքարի միություն» () կամ Մանդեմոխորիա () (  «հանքաքար» ) 12 գյուղերի միության մեջ։ Միության մեջ մտնում էին Գալատիստան, Վավդոսը, Ռավնան, Ստավրոսը, Վառվարան, Լիարիգովին, Նեոխորիոնը, Կազանձի-Մահալասը, Իզվորոնը, Հորուդան, Ռեվենիկիան և Իերիսոսը։ Միությունը կազմալուծվեց 1821 թվականին Հունական հեղափոխության ժամանակ, երբ Արնեյան դարձավ թուրքերի կողմից ավերված Քաղկեդոնիայի 42 բնակավայրերից մեկը։ Ավելի ուշ Արնեյան վերականգնվեց։ 1871 թվականին կառուցվեց դպրոցի քարե շենքը, որը 1990 թվականից զբաղեցնում էր համայնքի ղեկավարությունը։ 1889 թվականին վերականգնվեց Այոս-Ստեփանոսի եկեղեցին (Ստեփանոս Նախավկա թեմական տաճար) եռաստիճան բազիլիկա զանգակատնով։ 1912 թվականի նոյեմբերի 2-ին տեղի ունեցած Առաջին Բալկանյան պատերազմի հետևանքով Արնեյան ազատագրվեց թուրքերից։ 1919 թվականին կառուցվեց Այի-Անարիյիրի եկեղեցին (Անշահասերի Սրբեր)։

1918 թվականին () ստեղծվեց համայնքը։ Մինչև 1928 թվականը () քաղաքը կոչվում էր **Լիարիգովի** (, ):

1999 թվականի XVIII-րդ դարի երկրորդ կեսից մինչև XIX դարի սկիզբին բացվում է Արնեյայի պատմական և ազգագրական թանգարանը։ 1870 թվականին կառույցում տեղադրվում է տեքստիլի թանգարան։

## Բնակչություն

## Ծանոթագրություններ

Կատեգորիա:Հունաստանի քաղաքներ
Նաջմեդդին Սադիխով

**Նաջմեդդին Հուսեյն օղլի Սադիխով** (), ադրբեջանական և սովետական պետական ու ռազմական գործիչ։ Ադրբեջանի պաշտպանության նախարարի առաջին տեղակալ՝ Զինված Ուժերի Գլխավոր Շտաբի պետ։

## Կենսագրություն
Նաջմեդդին Հուսեյն օղլի Սադիխովը ծնվել է 1956 թվականին Դերբենդ քաղաքում։ Նրա ընտանիքը այստեղ է տեղափոխվել Դերբենտսկի շրջանի Բելիջի քաղաքից։ Կան փաստեր, որ նա ազգությամբ լեզգի է։

1979 թվականին ավարտել է Բաքվի բարձրագույն հրամանատարական դպրոցը։

1979—1992 թվականներին ծառայել է ԽՍՀՄ Զինված ուժերում որպես դասակի, այնուհետև գումարտակի հրամանատար, որից հետո եղել է գնդի հրամանատարի տեղակալ։

1985—1988 թվականներին ուսումը շարունակել է Մոսկվայի Մ. Վ. Ֆրունզեի անվան ռազմական ակադեմիայում։

1992 թվականից ծառայում է Ադրբեջանի զինված ուժերում եղել է բրիգադի, այնուհետև բանակային կորպուսի հրամանատար, որից հետո դաշտային հրամանատարական վարչության պետ։

1993 թվականի նոյեմբերի 2-ին Ադրբեջանի նախագահ Հեյդար Ալիևի հրամանով նշանակվել է Ադրբեջանի պաշտպանության նախարարի առաջին տեղակալ՝ Զինված Ուժերի Գլխավոր Շտաբի պետ։

Ազգային անվտանգության քաղաքականության հանձնաժողովի անդամ, որը պատրաստում և մշակում է փաստաթղթեր Ադրբեջանի Հանրապետության ազգային անվտանգության, արտաքին քաղաքականության ռազմավարության և ռազմական դոկտրինի վերաբերյալ։ Ադրբեջանի նախագահ Իլհամ Ալիևի 2005 թվականի № 858 հրամանով Նաջմեդդին Սադիխովին շնորհվել է գեներալ-գնդապետի կոչում։

## Շքանշաններ
* Պատվո շքանշան (Ադրբեջան)՝ 04.04.1995
* Դաղստանի ազգային հերոս՝ 08.07.2011

## Անձնական կյանք
Ամուսնացած է, ունի երեք երեխա։

## Տես նաև
* Ադրբեջանի զինված ուժեր

## Ծանոթագրություններ

## Արտաքին հղումներ
* Nəcməddin Sadıkov kimin əmisi oğludur? - ŞOK İDDİA  

Կատեգորիա:1956 ծնունդներ
Կատեգորիա:Անձինք այբբենական կարգով
Կատեգորիա:Մայիսի 24 ծնունդներ
Կրյակ-Բրյակ

**«Կրյակ-Բրյակ»** (), 1996 թվականին թողարկված մուլտֆիլմ, որը համարվում է «Բադային պատմություններ» մուլտֆիլմի շարունակությունը (1987—1990): Ըստ սյուժեի՝ գործողությունները տեղի են ունում Դոնալդի նավատորմից վերադառնալուց հետո։ Նա իր զարմիկներին բերում է իր մոտ և սկսում է ինքնուրույն զբաղվել նրանց դաստիարակությամբ։

## Կերպարներ

* **[[Դոնալդ բադ|Դոնալդ Դաք]]** () Հյուի, Դյուի, Լուի զարմիկների հորեղբայրն է։ Ծառայել է ռազմածովային նավատորմում։ Աշխատում է հեռուստատեսության օպերատոր։ Հնչունավորումը՝ Կոնստանդին Պետրովի։
* **Հյուի, Դյուի, Լուի** (), Դոնալդի զարմիկներն են։ Հնչունավորումը՝ Սնեժինա Կոպրովա։
* **[[Դեյզի Դաք]]** (), Դոնալդի աղջիկն է։ Աշխատում է «Մոլորակի շուրջը» ծրագրում՝ որպես թղթակից։ Հնչունավորումը՝ Ելենա Շուլմանի։
* **Գվամկի** (), հարևան սրճարանի խոհարար։ Հնչունավումը՝ Ստանիսլավ Կոնցևիչ։
* **Լյուդվիգ Ֆոն Դրեյք** (), տարեց արու բադ-գյուտարար։ Հնչունավորումը՝ Անդրեյ Տենետկոյի։
* **Քենթ Պաուերս** (), «Մոլորակի շուրջը» ծրագրի տնօրեն, Դեյզիի և Դոնալդի պահակը։ Հնչունավորումը՝ Ստանիսլավ կոնցևիչ։

## Կրկնօրինակում և ցուցադրություն
Սերիալը 2005 թվականին կրկօրինակվել է «Նևաֆիլմ» ընկերության կողմից։ Առաջին ալիքով առաջին անգամ ցուցադրվել է հուլիսի 27-ից մինչև հոկտեմբերի 28-ը։

## Ծանոթագրություններ

Կատեգորիա:Ամերիկյան հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Արկածային հեռուստասերիալներ
Կատեգորիա:Ֆիլմերի հերոսներ
Կատեգորիա:Կոմիքսների կերպարներ
Կատեգորիա:1996 ֆիլմեր
Կատեգորիա:Սփին-օֆֆ հեռուստասերիալներ
Պաշտետ

**Պաշտետ** (` «մսատրորվածք», «կարկանդակ»), աղացած միս` պատրաստված որսամսից, լյարդից, ձվից, սնկից, տրյուֆելից և այլն, որը պատրաստվում է հատուկ ձևով։

Այն կոչվում է նաև շերտավոր խմորից պատրաստված կլոր կարկանդակ, որը լցոնված է աղացած մսով, որը Պուշկինի ժամանակ կոչվել է ստրասբուրգյան կարկանդակ և հիշատակվում է «Եվգենի Օնեգին» վեպում։

Պաշտետը հաճախ ծառայում է բուտերբրոդի համար։

## Բաղադրիչներ
Լյարդով պատրաստված պաշտետի մեջ հաճախ ավելացնում են սերուցքային կարագ, գազար և սոխ։ Պաշտետին ավելի բարդ համ ու բույր տալու համար դրան կարելի է ավելացնել տարբեր համեմունքներ, ինչպես նաև գինի և քերած ընկույզ։

## Բուսակերական պաշտետ
Բուսակերական պաշտետը պատրաստվում է տոֆուից, սնկից, ընկույզից և լոբուց։

## Ֆրանսիական պաշտետ
Ֆրանսիացիները պաշտետ են անվանում միայն խմորը լցոնած աղացած մսին, հենց բառը համարում են իտալական «pasta» (խմորի արտադրանք) բառի ազգակիցը, իսկ կերամիկական կաղապարներում եփած աղացած միսն անվանում են տերին։ Անցկացվում է «պաշտետների աշխարհի առաջնություն» ()'':

## Ծանոթագրություններ

## Գրականություն
* 
* 
* 
* 

Կատեգորիա:Բելգիական խոհանոց
Կատեգորիա:Ֆրանսիական խոհանոց
Նիկոլայ Մեշչանինով

**Նիկոլայ Մեշչանինով** (, ), խորհրդային նկարիչ, քանդակագործ, Ստալինյան մրցանակի դափնեկիր (1951 թվական)։

## Կենսագրություն
Նիկոլայ Մեշչանինովը ծնվել է 1913 թվականին։ Ապրել և աշխատել է Մոսկվայում։

Ավարտել է Վ. Սուրիկովի անվան Մոսկվայի գեղարվեստական ինստիտուտը։

1949 թվականից մասնակցել է ցուցահանդեսների, այդ թվում` Համամիութենական գեղարվեստական ցուցահանդեսների (1950 թվական, 1952 թվական)։

1951 թվականին նրան շնորհվել է 2-րդ աստիճանի Ստալինյան մրցանակ` կերպարվեստի բնագավառում` «Իշխանությունը` սովետներին, խաղաղությունը` ժողովուրդներին» կտավի համար, որն ստեղծել է Վասիլի Բասովի, Վիկտոր Պրիբիլովսկու և Միխայիլ Սուզդալցևի հետ։

1953 թվականին Մեշչանինովի վրձնին պատկանող Մոդեստ Մուսորգսկու և Ալեքսանդր Դարգոմիժսկու դիմանկարները տեղադրվել են Մոսկվայի Չայկովսկու անվան պետական կոնսերվատորիայի Մեծ դահլիճում։

Մահացել է 1967 թվականին։

## Անձնական կյանք
Կինը Քսենիա Մեշչանինովան է (ծննդյամբ Աննենկովա)։

Դուստրը Նատալյա Մեշչանինովան է (1961 թվականի սեպտեմբերի 10), քանդակագործ, նկարիչ, կերամիստ։

## Ծանոթագրություններ

Կատեգորիա:Խորհրդային նկարիչներ
Կատեգորիա:Խորհրդային քանդակագործներ
Կատեգորիա:Նկարիչներ այբբենական կարգով
Կատեգորիա:Ստալինյան մրցանակի դափնեկիրներ
Ջիա (ֆիլմ)

**«Ջիա»** (), կենսագրական հեռուստատեսային դրամա, որը պատմում է մանեկենուհի Ջիա Մարի Կարաջիի կյանքի և մահվան մասին։

## Սյուժե
Ֆիլմը հիմնված է 1970-ական թվականներին հայտնի ֆոտոմոդել Ջիա Մարի Կարաջիի կենսագրության, նրա անձնական օրագրի, մտերիմների, ընկերների և գործընկերների պատմածների վրա՝ սկսած այն բանից, թե ինչպես է նա 17 տարեկանում աշխատել իր հոր մոտ՝ խորտկարանում, և վերջացրած 26 տարեկանում (1986 թվականին) ՁԻԱՀ-ից նրա մահով։ Ջիան դարձել է առաջին կանանցից մեկը, որի մահվան պատճառ է դարձել իմունային անբավարարության վիրուսը։

## Դերերում
* Անջելինա Ջոլի - *Ջիա Մարիա Կարանջի*
* Ֆեյ Դանաուեյ - *Վիլհելմինա Կուպեր*
* Էլիզաբեթ Միտչել - *Լինդա*
* Էրիկ Մայքլ Քոուլ - *Թի Ջեյ*
* Քայլի Թրեվիս - *Սթեֆանի*
* Մերսեդես Ռուլ - *Քեթլին Կարանջի*
* Միլա Կունիս - *11-ամյա Ջիա*
* Լուիս Գյամբալվո - *Ջոզեֆ Կարանջի*
* Ջոն Կոնսիդայն - *Բրյուս Կուպեր*
* Սքոթ Կոեն - *Մայք Մենսֆիլդ*
* Էդմունդ Ժենե - *Ֆրանչեսկո Սկավուլո*
* Ադինա Պորտեր - *խմբակային թերապիայի աղջիկ*
*Քայլի Թրեվիս - *Սթեֆանի*
*Ալեքսանդր Էնբերգ - *Քրիս ֆոն Վանգենհայմ*
*Էրիկ Մայքլ Քոուլ - *Թի Ջեյ*
*Ջեյմս Հևն - *Սանսոմ փողոցի երիտասարդը*
*Րիկ Բատալլա - *Ֆիլիպպ*
*Բրայան Դոնովան - Թմրամոլը հրաձգարանում
*Տրիշա Օ ' Նիլ - *Vogue խմբագիր*
*Սեմ Փանքեյք - *ոճաբան Ֆրանչեսկո №1*
*Մայքլ Է. Ռոջերս - *լուսանկարիչ*
*Նիկ Սփանո - *Մայքլ*
*Ջեյսոն Ստյուարտ - *Բուքեր # 2*

## Քննադատություն
Ֆիլմն, ընդհանուր առմամբ, լավ է ընդունվել քննադատների կողմից։

Rotten Tomatoes կայքում ֆիլմն ունի 92% վարկանիշ, որը հիմնված է 13 քննադատների գրախոսությունների վրա՝ 10-ից 6,9 միջին գնահատականով։

«Kalamazoo Gazette» լրագիրը ֆիլմը մեկնաբանել է այսպես՝ «Ջոլին ցուցադրում է այդ ամենը՝ սուր զգացողություններից մինչև սուր զգացողություններ ապրող կնոջ լիովին ազատ և շատ արդյունավետ դիմանկարով»։

Filmcritic.com-ից Քրիստոֆեր Նուլը ֆիլմին տվել է 5-ից 3 աստղ։

## Փաստեր
* Անջելինա Ջոլին երկար ժամանակ մերժել է Ջիայի դերը՝ վկայակոչելով, որ մոդելի կյանքը շատ նման էր իր սեփական կյանքին։
* Տեսանյութում թողարկվել է ֆիլմի այլընտրանքային տարբերակը, որտեղ բաց տեսարաններ են մնացել Ջինայի և նրա սիրուհի Լինդայի միջև։

## Մրցանակներ
Ֆիլմն արժանացել է երկու «Ոսկե Գլոբուսի», ինչպես նաև 7 այլ պարգևների և տարբեր կինոփառատոների 12 անվանակարգի։

## Ծանոթագրություններ

## Արտաքին հղումներ
*  
*  
*  

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1998 դրամա ֆիլմեր
Կատեգորիա:1998 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Դրամա ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կենսագրական ֆիլմեր
Կատեգորիա:Հեռուստաֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Վասիլի Բասով (նկարիչ)

**Վասիլի Բասով** (, ), խորհրդային նկարիչ, Ստալինյան մրցանակի դափնեկիր (1951 թվական)։

## Կենսագրություն
Վասիլի Բասովը ծնվել է 1918 թվականի դեկտեմբերի 31-ին։ Ապրել և աշխատել է Մոսկվայում։

1938 թվականին ավարտել է Մոսկվայի 1905 թվականի հիշատակի գեղարվեստի պետական ուսումնարանը (1938 թվական), իսկ 1948 թվականին՝ Վ. Սուրիկովի անվան Մոսկվայի գեղարվեստական ինստիտուտը։ Ինստիտուտում նրա ուսուցիչներն են եղել Իվան Չեկմազովը, Միխայիլ Շեմյակինը և Պյոտր Պոկարժևսկին։

Եղել է ԽՍՀՄ նկարիչների միության անդամ։ 1943 թվականից մասնակցել է ցուցահանդեսների, այդ թվում` համամիութենական ցուցահանդեսների, որոնք տեղի են ունեցել Մոսկվայում 1949, 1950, 1955 և 1960 թվականներին։ Բասովի նկարները նաև ցուցադրվել են Լեհաստանում (1951 թվական, 1955 թվական), Չինաստանում (1954 թվական), Բուլղարիայում (1956 թվական), Ռումինիայում (1956 թվական)։ Անձնական ցուցահանդեսներ տեղի են ունեցել Մոսկվայում, 1957 և 1964 թվականներին։ Աշխատանքները գտնվում են Մոսկվայի պետական Տրետյակովյան պատկերասրահում, Ալթայի երկրամաս Բառնաուլի պետական գեղարվեստական թանգարանում, կերպարվեստի Նիժնետագիլյան թանգարանում և մասնավոր ժողովածուներում։

1951 թվականին նրան կերպարվեստի բնագավառում շնորհվել է 2-րդ աստիճանի Ստալինյան մրցանակ` «Իշխանությունը` սովետներին, խաղաղություն ժողովուրդներին» կտավի համար, որն ստեղծել է Նիկոլայ Մեշչանինովի, Վիկտոր Պրիբիլովսկու և Միխայիլ Սուզդալցևի հետ։

Մահացել է 1962 թվականի դեկտեմբերի 15-ին, Մոսկվայում։ Թաղված է Վվեդենսկյան գերեզմանատանը։

## Ստեղծագործություն
Գեղանկարչության մեջ եղել է ռեալիզմի կողմնակից։ Նրա աշխատանքներից են սոցռեալիզմի ոճով պատկերված բնանկարներ, դիմանկարներ, ժանրային պատկերներ։ Մեծ ուշադրություն է տրամադրել գյուղ թեմային։

Բասովի «Վլադիմիր Լենինը Շուշենսկոյե գյուղի գյուղացիների կողքին» նկարը պատկերել է 1953 թվականի խորհրդային նամականիշի վրա։

## Ծանոթագրություններ

Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Ստալինյան մրցանակի դափնեկիրներ
Թաի (ազգային պարկ)

**Թաի** (), ազգային պարկ Կոտ դ'Իվուարում։ Գտնվում է երկրի արևմուտքում՝ Լիբերիայի սահմանին։ Նախագծված է պաշտպանել Արևմտյան Աֆրիկայի խոնավ հասարակածային անտառի վերջին տարածքներից մեկը։ 1982 թվականից ընդգրկվել է Համաշխարհային ժառանգության օբյեկտների ցուցակում։

## Պատմություն
1926 թվականին երբ Կոտ դ'Իվուարը ֆրանսիական գաղութ էր, այստեղ ձևավորվել է 5,603 կմ² բնական արգելոց։ Տարածքը բազմիցս փոխել է իր կարգավիճակը, մինչև 1972 թվականին Կոտ դ'Իվուարի նախագահի հրամանով այստեղ ստեղծվել է ազգային պարկ։ Արդյունքում այգու տարածքը կազմել է 3500 կմ։ Նույն թվականին 723 կմ² տարածքով Նզո բնապահպանական արգելոցն առանձնացավ այգուց։ 1973 թվականին ազգային պարկից հանվել է ևս 200 կմ² և տեղափոխվել է արգելոց։ 1996 թվականին  այգու շուրջ ձևավորվել է 960 կմ² բուֆերային գոտի, որի ընթացքում աստիճանաբար դադարեցվել է բոլոր տնտեսական գործունեությունը։ 2006 թվականին արգելոցը նորից ընդգրկվել է Թաի ազգային պարկի մեջ։

1978 թվականին ՅՈՒՆԵՍԿՕՅԻ «Մարդը և կենսոլորտը» ծրագրի շրջանակներում պարկ հայտարարվել է կենսոլորտային տարածք։

2002-2007 թվականների քաղաքացիական պատերազմից այգին զգալիորեն վնասվել էր, երբ փախստականները սկսեցին հաստատվել այգում, և որսագողության ծավալը զգալիորեն աճեց։

## Աշխարհագրություն
Այգին գտնվում է 80-ից 396 մ բարձրության վրա, ամենաբարձր կետը Նիենոկու լեռն է։ Այն գտնվում է սարահարթում, որը հատվում է մի քանի խորքային հովիտներով։ Այգուց ամբողջ արտահոսքը տեղի է ունենում Կավալլի գետի ավազանում, ջրի մակարդակը էապես կախված է սեզոնից։ Այգու հարավ-արևմուտքում կան ճահիճներ։

### Բուսական աշխարհ
Այգին Վերին Գվինեայի խոնավ անտառների վերջին մեծ մնացորդն էր, որը ժամանակին զբաղեցրել է ժամանակակից Գանայի, Տոգոյի, Կոտ դ'Իվուարի, Սիերա Լեոնեի, Լիբերիայի, Գվինեայի և Գվինեա Բիսաուի տարածքները։ Կոտ դ'Իվուարի արևադարձային անտառների շուրջ 90% -ը վերջին 50 տարիների ընթացքում ոչնչացվել է։ Այգում աճում են բարձրակարգ բույսերի 1300 տեսակ, որոնցից մոտ 50-ը էնդեմիկ են։

### Կենդանական աշխարհ
Այգում գտնվող կաթնասուններից հայտնաբերվել են կապիկների տասնմեկ տեսակներ, այդ թվում  սովորական շիմպանզե, կապիկների այլ տեսակներ, գետաձիեր, բոնգո այծքաղներ, աֆրիկյան կարմիր գոմեշ, մի քանի տեսակի եղջյուրավորներ (''Դեղնամեջ դուկերներ''*, Cephalophus jentinki, զոլավոր դուկերներ, [[Cephalophus maxwelii]], Cephalophus ogilbyi, Սև դուկերներ, Cephalophus dorsalis*)։ Փղերի թիվը կազմում է մոտ 750։

## Պատկերասրահ

Պատկեր:Centropus Nationalpark Tai.jpg|Թաի ազգային պարկ
Պատկեր:Cercocebus atys atys area.png|քարտեզ
Պատկեր:Fliege 1 Nationalpark Tai.jpg|Ազգային պարկ
Պատկեր:Insekt 2 Nationalpark Tai.jpg|Թրթուռներ ազգային պարկում
Պատկեր:Taï National Park (24148248710).jpg|Կոտ դ'Իվուար


## Ծանոթագրություններ

## Արտաքին հղումներ
* Taï National Park, Cote d’Ivoire

Կատեգորիա:Կատեգորիա ԲՊՀՄ II
Կատեգորիա:Կոտ դ'Իվուարի ազգային պարկեր
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Համաշխարհային ժառանգություն Կոտ դ'Իվուարում
Կատեգորիա:1972 հիմնադրված բնության հատուկ պահպանվող տարածքներ‎
Վիբորգի շուկա

**Վիբորգի շուկա**, Վիբորգի փակ շուկայի շենքը (Հյուսիսային Խրամի փողոց, 2), կառուցվել է 1904-1905 թվականներին ճարտարապետ Կարլ Հորդ աֆ Սեգերստադի (1873-1931) նախագծով։

## Պատմություն
1794 թվականին հաստատված Վիբորգի հատակագծի համաձայն Մայր տաճարի հրապարակում սկսվեց Ջակոմո Կվարնեգի նախագծված պայտաձև քարվանսարայի շինարարությունը, բայց այն չավարտվեց։ Կառուցվեց միայն նրա արևելյան մասնաշենքը, որը 20-րդ դարի սկզբին շատ էր քայքայվել և հետագայում ապամոնտաժվեց։ Շուկայի նոր շենքի նախագծերի  մրցույթում հաղթեց ճարտարապետ Կարլ Հորդ աֆ Սեգերշտադը, ով հետագայում կառուցեց նաև Հելսինկիում գտնվող Հականիեմիի շուկան։ Վիբորգի շուկայի շենքը բացվեց 1906 թվականին, դառնալով Շուկայի հրապարակի ճարտարապետական անսամբլի կարևոր տարրը, որը ձևավորվել էր ապամոնտաժված քաղաքի պարսպի տեղում։ Հյուսիսային մոդեռնի ոճով և ժամացույցի աշտարակով կառուցված ծածկած շուկայի շենքը զբաղեցրեց այն տեղը, որտեղ նախկինում գտնվում էր Լակամունդի աշտարակը։ Շենքը ընդգրկում էր 1880-ականներին Վոդնայա Զաստավա և Սեվերնի Վալ փողոցների խաչմերուկում կառուցված երկհարկանի առևտրային շինությունը։ Քաղաքի համայնապատկերում մասամբ տեսանելի երկհարկանի շենքի ճակատը փակում է դեպի քաղաքի գլխավոր փողոցն ուղղված շինության հեռանկարային վերակառուցումը։ Շինության ճակատի ձևավորման դեկորատիվ տարրերից են Վիբորգի զինանշանը և բուսական զարդանախշերը։

20-րդ դարի սկզբին շուկան համարվում էր ամենամեծը Սկանդինավիայում։ Շինության հիմնական ճակատը մոտ 20 մետր լայնություն ունի, կողայինը` ավելի քան 130 մետր։ Շուկայի կարևոր առանձնահատկություններից է հովացման նորագույն համակարգը։ Բացի մանրածախ առևտրի տարածքից, շենքում գործում է նաև սրճարան։

Հայրենական մեծ պատերազմի տարիներին Վիբորգի շուկայի շենքը զգալի վնասներ էր կրել։ Շուկան նորից բացվեց միայն 1957 թվականին։ Հետպատերազմյան վերակառուցման ընթացքում յոթ սրածայր վերնաճակատներից վերականգնվեցին միայն երեքը, ինչը զգալիորեն խեղաթյուրեց շենքի արտաքին տեսքը։ 1976 թվականին տանիքի պատմական ձևը ստացավ միայն ժամացույցի աշտարակը։


Viipuri 30081941.jpg|Շուկայի ավերակները 1941 թվականին
Vyborg 06-2012 various listed 06.jpg|Գլխավոր ճակատ
Rinok zd.JPG|Հյուսիսային ճակատ
Здание рынка (Санкт-Петербург и Лен.область, Выборг, северный вал, 4).JPG|Հարավային ճակատ
Vbg rinok 2.jpg|Վիբորգի զինանշանը մուտքի վերևում


## Ծանոթագրություններ

## Գրականություն
* 
* 
* 
* 

Կատեգորիա:Ռուսաստանի մշակութային ժառանգության օբյեկտներ
Կատեգորիա:Ռուսաստանի շուկաներ
Կատեգորիա:Վիբորգի ճարտարապետական հուշարձաններ
Աննա Մարիա Սեկլուցկա

**Աննա Մարիա Սիքլյուկա** (, ), լեհ դերասանուհի և երգչուհի, առավել հայտնի է 2020 թվականին թողարկված «365 օր» էրոտիկ ռոմանտիկ դրամայում Լաուրա Բելի դերով։

## Կենսագրություն
Սիքլյուկան ծնվել է Լյուբլինում` Արևելյան Լեհաստանի ամենամեծ քաղաքում։ Նրա հայրը իրավաբան է։ Սովորել է Ստանիսլավ Վիսպյանի անվան արվեստի ակադեմիայի թատերական ֆակուլտետում և ավարտել է այն 2018 թվականին։ Ազատ տիրապետում է լեհերենին, անգլերենին, ֆրանսերենին և գերմաներենին։

## Կարիերա
2019 թվականի հոկտեմբերին ստացել է Աննա Գրաբեկի դերը, լեհական «Na dobre i na złe» հեռուստասերիալում նկարահանվելու համար։ Նրան մեծ հայտնիություն է բերել Լաուրա Բելի դերը Միքել Մորոնեի հետ «365 օր» էրոտիկ ռոմանտիկ դրամայում, որի պրեմիերան Նեթֆլիքսում կայացել է 2020 թվականի հունիսին։ Ֆիլմի սցենարը կարդալուց հետո դերասանուհին հրաժարվել է նկարահանվել ֆիլմում, սակայն հետո մտափոխվել է։

## Անձնական կյանք
Տվյալ պահին Սիքլյուկան հարաբերությունների մեջ է թատերական ռեժիսոր Լուկաշ Վիթ Միխայլովսկու հետ, որը 18 տարով մեծ է նրանից։ Զույգը ապրում է Վարշավայում։

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:Լեհ դերասանուհիներ
Կատեգորիա:Լեհ երգչուհիներ
Կատեգորիա:Հեռուստատեսային դերասանուհիներ
Բարան բո Օդար

**Բարան բո Օդար** (, ), շվեդ ռեժիսոր և սցենարիստ։ Առավել հայտնի է դարձել «Ով եմ ես» ֆիլմի շնորհիվ, որը հասել է գերմանական կինեմատոգրաֆիայի չարթերի բարձունքին։ Նրա 2017 թվականին թողարկված «Խավար» սերիալը հանրաճանաչություն է ձեռք բերել աշխարհում և դարձել է Նեթֆլիքսի առաջին բնօրինակ գերմաներեն սերիալը։

## Կենսագրություն
Բարան բո Օդարը ծնվել է Շվեյցարիայում, նրա հայրը Շվեյցարիայում աշխատել է որպես ատոմային արդյունաբերության քիմիկոս։ Մանկությունն ու պատանեկությունն անցկացրել է Էրլանգենում, որտեղ սովորել է Ալբերտ Շվեցերի վարժարանում։

Ավելի ուշ՝ 1998-2006 թվականներին, սովորել է Մյունխենի հեռուստատեսության և կինոյի քոլեջում, որտեղ ծանոթացել է Յանտյե Ֆրիզեի հետ։ «Փայլ» և «Արևի տակ» ֆիլմերը ցուցադրվել են Բեռլինի կինոփառատոնում, իսկ «Արևի տակ» ֆիլմը նաև առաջադրվել է Max Ophüls մրցանակի 2006 թվականին։

Ուսումն ավարտելուց հետո Օդարը զբաղվել է գովազդային հոլովակների, երաժշտական տեսահոլովակների և կարճամետրաժ ֆիլմերի արտադրությամբ։ 2010 թվականին կինոյում նրա դեբյուտը դարձել է «Լռություն» ֆիլմը, որն առաջին անգամ ցուցադրվել է Լոկառնոյի կինոփառատոնում՝ Պիացցա Գրանդեի հրապարակում։ Ֆիլմի հայտնի դառնալուց հետո «Variety» ամսագիրը Բարանին ընդգրկել է այն ռեժիսորների ցուցակում, որոնց «ֆիլմերը արժե դիտել»։

«Ով եմ ես» ֆիլմը դարձել է հիթ և գրավել է Հոլիվուդի ուշադրությունը, Warner Bros. կինոընկերությունը ձեռք է բերել ֆիլմի ռիմեյքի իրավունքները։

2017 թվականի հունվարի 12-ին ԱՄՆ-ում տեղի է ունեցել Օդարի առաջին ամերիկյան «Անքուն գիշեր» ֆիլմի պրեմիերան։ Այդ ֆիլմից հետո նա սկսել է աշխատել «Խավար» սերիալի վրա, որը դարձել է Նեթֆլիքսի առաջին բնօրինակ գերմաներեն սերիալը։

## Անձնական կյանք
Բարան բո Օդարը ապրում է Բեռլինում իր կնոջ՝ Յանտյե Ֆրիզեի հետ, ունեն դուստր։

## Ծանոթագրություններ

Կատեգորիա:21-րդ դարի կինոռեժիսորներ
Կատեգորիա:Գերմանացի ռեժիսորներ
Կատեգորիա:Գերմանացի սցենարիստներ
Կատեգորիա:Թուրքական ծագմամբ գերմանացիներ
Կատեգորիա:Կինոռեժիսորներ այբբենական կարգով
Կատեգորիա:Շվեյցարացի կինոռեժիսորներ
Կատեգորիա:Շվեյցարացի ռեժիսորներ
Կատեգորիա:Շվեյցարացի սցենարիստներ
Կատեգորիա:Սցենարիստներ այբբենական կարգով
Պոլեր

**Պոլեր** (, իսկական անուննը՝ *Էմիլի Մարիո Բուշո*, , ), ֆրանսիացի էստրադային երգչուհի, պարուհի, թատրոնի և կինոյի դերասանուհի։

## Կենսագրություն
Ծնվել է Ալժիրում, որտեղ հեղափողական իրադարձություններից հետո 1848 թվականին աքսորվեց նրա պապը։

1890 թվականին ժամանել է Փարիզ, սկսել է ելույթներ ունենալ մյուզիք-հոլլերում, (ավելի վաղ նա արդեն երգում էր ալժիրյան սրճարանում)։ Նա ուներ ոչ բարձր հասակ (1մ 61սմ)։ Ելույթ է ունեցել որպես դրամատիկ և օպերետային դերասանուհի ԱՄՆ-ում և Մեծ Բրիտանիայում։

1909 թվականից մինչև 1935 թվականը նկարահանվել է կինոյում, նկարահանվել է ֆրանսիացի և ամերիկացի ռեժիսորների ֆիլմերում։

Գրել Է հուշավեպեր։

## Անունն արվեստի աշխարհում
*Մարմնավորել է Թուլուզ-Լոտրեկի, Անտոնիո դե լա Գանդարայի, Խուան (Ժան) Սալայի կերպարները։ 
* Սիմվոլիստական դպրոցի ֆրանսիացի գրող և վիպասան Ժան Լորենը նրա մասին գրել է թատերական ժամանակագրություններում։
*Նա եղել է Գաբրիել Սիդոն Կոլեթիի երկրպագուն, սիրելին, բեմադրվել է վերջինիս «Կլոդինը Փարիզում» պիեսի գլխավոր դերում(1902)։

## Հուշագրություններ
*Polaire, par elle-même. Paris: E. Figuière, 1933

## Ծանոթագրություններ

## Գրականություն
*Ochaim B.M. Varieté-Tänzerinnen um 1900: vom Sinnenrausch zur Tanzmoderne. Frankfurt/Main: Stroemfeld, 1998
*Walbecq E. Jean Lorrain, Colette, Willy et Polaire: correspondance et souvenirs. Tusson: Du Lérot, 2005

## Արտաքին հղումներ
* http://www.polaire-1900.com
* http://www.chanson.udenap.org/fiches_bio/polaire/polaire.htm 

Կատեգորիա:20-րդ դարի դերասանուհիներ
Կատեգորիա:Ալժիր քաղաքում ծնվածներ
Կատեգորիա:Բնորդուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի պարուհիներ
Կատեգորիա:Համր կինոյի դերասաններ
Կատեգորիա:Ֆրանսիացի կինոդերասանուհիներ
Կատեգորիա:Բեմական կեղծանուններ
La Ghirlandata

**«La Ghirlandata»**, անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1873 թվականին։ Ներկայումս նկարը գտնվում է Լոնդոնի Գիլդհոլ պատկերասրահի հավաքածուում։

## Տեղեկություն նկարի մասին
Նկարչի եղբայր, քննադատ Ուիլյամ Մայքլ Ռոսսետտին գրել է, որ նկարի անվանումը կարելի է թարգմանել որպես «Դրասանգով պսակավորված» կամ «Ծաղկեպսակի տիկին»։ Աշխատանքն ստեղծվել է Ուիլյամ Մորիսի առանձնատանը՝ Քելմսքոթում։ Նկարի համար բնորդուհի է եղել Ալեքսա Ուայլդինգը, երկու հրեշտակների դեմքերի համար կեցվածք է ընդունել Մեյ Մորիսը՝ Ուիլյամ և Ջեյն Մորիսների դուստրը (նկարն ստեղծելու պահին նա եղել է տասը տարեկան)։

Նկարում քնար նվագող աղջիկ և երկու հրեշտակ են պատկերված, որոնք դյութանքով երաժշտություն են լսում։ Ուիլյամ Մայքլ Ռոսսետտին ենթադրել է, որ իր եղբայրը մտադիր է եղել պատկերել «երիտասարդություն, գեղեցկություն և արվեստի կարողություն, որոնք արժանի են երկնային հանդիսատեսին, սակայն այդ ամենը մթագնվում են նրանով, որ աղջիկը դատապարտված է մեռնելու»։ Վերջինս կարող է կապված լինել նկարչի կյանքի ծանր շրջանի հետ. դրանից կարճ ժամանակ առաջ նա փորձել էր ինքնասպանություն կատարել։ Ուիլյամ Մայքլ Ռոսսետտին նաև նշել է, որ սկզբնապես նկարում ծաղիկների մեջ պետք է լիներ նաև թունավոր ընձախոտ, սակայն իր եղբայրը «սխալ է գործել»՝ դրանց փոխարեն նկարելով ոջլադեղ։ Նկարի մնացած խորհրդանշական ծաղիկների մեջ կարելի է նկատել ցախակեռաս և վարդ, որոնք խորհրդանշում են սեր և սեքսուալություն։ Սիր խորհրդանիշ են հանդիսանում նաև հենց քնարը և երաժշտությունը. նկարի ստեղծման ժամանակ Ուիլյամ Մորիսը Քելմսքոթում չի եղել, բայց այդտեղ էր նրա կինը՝ Ջեյնը, որը Դանթե Գաբրիել Ռոսսետտիի սիրեցյալն էր։ Ուիլյամ Բելլ Սքոթին ուղղված իր նամակում նկարիչը հայտնել է, որ նկարի վրա հսկայական աշխատանք է տարվել, այդ թվում և բույսերի և գույների վրա, որոնք «առանձնահատուկ մանրազննությամբ նկարվել են բնությունից», և նա ենթադրել է, որ դա «աշխարհի ամենականաչ նկարն է». գլխավոր կերպարը կանաչ է հագած և շրջապատված կանաչ տերևներով, նա նաև գրել է, որ այդ աշխատանքը համարում է իր լավագույն ստեղծագործությունը։ «La Ghirlandata» նկարը հանդիսանում է նաև Ջոն Քիթսի «Անգութ գեղեցկուհին» բալլադի կերպարի վենետիկյան մեկնաբանությունը։

## Ծանոթագրություններ

Կատեգորիա:1873 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Բեատրիչեի ողջույնը (1869)

**Բեատրիչեի ողջույնը** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը, որը ստեղծվել է 1869 թվականին։ Պատկերը կապված չէ Ռոսսետտիի նույնանուն գործերի հետ, որոնք ստեղծվել են 1859 և 1880 թվականներին։ 1872 թվականինին Ռոսսետտին ստեղծել է այս նկարի փոքրացված կրկնօրինակը ջրաներկով, հիմնական տարբերություններից է նաև հերոսուհու հագած կապույտ զգեստը։

Բեատրիչեի կերպարի բնորդուհին եղել է Ջեյն Մորիսը։ Նկարի սյուժեն վերցված է Դանթե Ալիգիերիի «Նոր կյանք» բանաստեղծությունից, որտեղ Դանթեն առաջին անգամ հանդիպում է Բեատրիչեին։ Իր կնոջ՝ Էլիզաբեթ Սիդալի մահից հետո, որը Ռոսսետիի կողմից նույնպես պատկերված է նաև Բեատրիչեի կերպարում, նկարիչն ամուսնացած Ջեյն Մորիսի հանդեպ իր զգացմունքները նմանեցնում է Դանթեի և Բեատրիչեի պատմությանը։ Կտավի վերևի ձախ հատվածի տեքստը վերցված է Ալիգիերիի սոնետից (26-րդ հատվածից՝ սկսած Tanto gentile e tanto onesta pare [Նա այնքան ազնիվ, այնքան համեստ է լինում...]):

Նկարը Քրիստիս աճուրդում ներկայացվել է 2012 թվականի մայիսի 31-ին։ Մամուլի հաղորդագրության մեջ նշված էր, որ նկարը նախկինում պահվում էր փոքրիկ մասնավոր հավաքածուի մեջ և երբեք չէր ցուցադրվում հանրությանը։ Նկարի վերաբերյալ միակ հիշատակությունը Ռոսսետտիի անձնական նամակն էր Ջեյն Մորիսին։

## Ծանոթագրություններ

Կատեգորիա:1869 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Կատեգորիա:Մասնավոր հավաքածուներում գտնվող նկարներ
Սիլվիա (բալետ)

[thumb|[Ռիտա Սանգալին Սիլվիայի դերում 1876 թվականին]]
[thumb|[Օլգա Պրեոբրաժենսկայան Սիլվիայի դերում 1901 թվականին: Մարիինյան թատրոնի բալետը]]
** «Սիլվիա»** (լրիվ անվանումը՝ «*Սիլվիա կամ Դիանայի հավերժահարսը*», ) 
Պատկեր:Delibes pizzi sylvia.ogg
Ֆրանսիացի կոմպոզիտոր Լեո Դելիբի բալետը։ Բալետի պրեմիերան տեղի է ունեցել 1876 թվականի հունիսի 14-ին Փարիզի օպերայում։

Լիբրետոն հիմնված է Տորկվատո Տասսոյի «Ամինտա» դրամատիկ հովվերգության վրա, որը գրվել է 1573 թվականին։ Ժյուլ Բարբյեն և Ժակ դե Ռայնախը ադապտացրել են այս ստեղծագործությունը Փարիզյան օպերայի համար։ Դաշնամուրի համար կոմպոզիցիան կազմվել է 1876 թվականին, իսկ նվագախմբային սյուիտը ստեղծվել է 1880 թվականին։

## Երաժշտություն

## Գործող անձինք
;Գլխավոր դերեր
* Սիլվիա՝ Դիանայի հավերժահարս
* Ամինտա՝ պատանի հովիվ
* Դիանա՝ որսորդության աստվածուհի
* Էրոս՝ սիրո աստված
* Օրիոն՝ սև որսորդ

## Կարծիքներ
1877 թվականին Վիեննայում Պ. Ի. Չայկովսկին ներկա է եղել «Սիլվիա» բալետի բեմադրությանը և հիացել։ Նա Ս. Ի. Տանեևին գրել է.

## Ծանոթագրություններ

## Տես նաև
* Բալետ
* Դասական պար
* Լեո Դելիբ

Կատեգորիա:1876 բալետներ
Կատեգորիա:Բալետ
Կատեգորիա:Լեո Դելիբի բալետներ
Արամ Ալեքսեյի Սարգսյան

**Արամ Ալեքսեյի Սարգսյան** (ծնվել է օգոստոսի 5-ին, 1983 թվականին, Ստեփանակերտ, Արցախ), Արցախի Հանրապետության քաղաքաշինության նախարար,  քաղաքական գործիչ։

## Կենսագրություն
Ծնվել է 1983 թվականին, օգոստոսի 5-ին, Ստեփանակերտ քաղաքում։

«Ազատ hայրենիք» կուսակցության անդամ է։

**Կրթություն**
* 1999-2003 թվականներին սովորել և ավարտել է Հայաստանի պետական ճարտարագիտական համալսարանի էներգետիկայի ֆակուլտետի «Ձեռնարկությունների տնտեսագիտություն և կառավարում» բաժինը ՝ ստանալով ճարտարագիտության բակալավրի աստիճան։
* 2008 թվականին  ավարտել է Արցախի պետական համալսարանի տնտեսագիտության ֆակուլտետի մագիստրատուրան՝ ստանալով մագիստրոսի աստիճան։

## Ծառայություն
* 2003-2005 թվականներին ծառայել է Լեռնային Ղարաբաղի Հանրապետության ՊԲ շարքերում։
* 2016-ի ապրիլյան պատերազմի մասնակից է։

## Կարիերա
* 2005 թվականին  աշխատանքի է ընդունվել «Արցախ-էներգո»  ՓԲԸ, որպես էլեկտրափականագործ։
* 2007-2012 թվականներին աշխատել է «Արցախ-էներգո» ՓԲԸ  Ստեփանակերտի մասնաճյուղի իրացման բաժնում, որպես տեղամասի պետ։
* 2012-2018 թվականներին  աշխատել է Արցախի Հանրապետության քաղաքաշինության նախարարության  կապիտալ շինարարության վարչության համաշինարարական աշխատանքների տեխնիկական հսկողության բաժնում, որպես գլխավոր մասնագետ-տեխհսկիչ։
* 2018 թվականի հոկտեմբերի 7-ի Ազգային Ժողովի լրացուցիչ ընտրությունների արդյունքում, N2 ընտրատարածքից մեծամասնական ընտրակարգով ընտրվել է Ազգային Ժողովի պատգամավո ր։
* 2020 թվականի մայիսի 26-ի Արցախի Հանրապետության Նախագահի հրամանագրով նշանակվել է Արցախի Հանրապետության քաղաքաշինության նախարար։

## Ընտանիք
Ամուսնացած է, ունի երեք զավակ։

## Ծանոթագրություններ

## Արտաքին հղումներ
ԱՀ Քաղաքաշինության նախարարության ֆեյսբուքյան էջ

https://www.youtube.com/watch?v=GOSffr3SdOk

Արամ Սարգսյանին հանձնվել է պատգամավորի վկայական 

http://www.nankr.am/hy/3022 
 
Արամ Սարգսյանին հանձնվել է պատգամավորի վկայական 

https://artsakhpress.am/arm/news/126740/nakhagahi-nor-nshanakumnery-karen-sargsyany-nshanakvel-e-arcakhi-artakarg-iravitchakneri-petakan-tsarayutyan-tnoren.html 

https://artsakhpress.am/arm/news/130326/stepanakerti-mi-sharq-marzahraparakner-u-marzadahlitchner-kbarekargven.html 

https://artsakhpress.am/arm/news/127814/arcakhum-bacvel-e-polimerazayin-shxtayakan-reakciayi-laboratoria.html 

http://artsakhtert.com/arm/index.php/economy/item/29451-2020-08-12-13-11-07

http://president.nkr.am/am/news/workingMeetings/4964/

http://president.nkr.am/am/news/visits/4968/ 

Կատեգորիա:Արցախի Հանրապետության Ազգային ժողովի պատգամավորներ
Կատեգորիա:Արցախի քաղաքական գործիչներ
Կատեգորիա:Հայ պետական գործիչներ
Կատեգորիա:Ստեփանակերտ քաղաքում ծնվածներ